Заместник-министърът на отбраната Анатолий Величков ще участва в церемонията за връчване на дипломите на студентите от „Випуск 2018” на Висшето военноморско училище „Н. Й. Вапцаров”. Тя ще се проведе от 10.00 ч. на 11 август 2018 г. в Зала 1 на Фестивален и конгресен център – Варна. Дипломи за завършено висше образование ще получат 326 студенти – 280 от образователно-квалификационна степен „бакалавър” и 46 от образователно-квалификационна степен „магистър”.